<classify> RAIS wa Afrika Kusini, Cyril Ramaphosa ametenga kila Jumatatu kuwa ni siku ya kuzungumza lugha ya Kiswahili baada ya kujifunza lugha hiyo tangu aliposhawishiwa na Rais John Magufuli alipofanya ziara nchini mwake.Rais Ramaphosa alisema hayo katijka eneo la Mazimbu mjini Morogoro alipotembelea iliyokuwa kambi na kitovu cha wapigania uhuru wa Chama cha African National CongressANC cha Afrika Kusini.Rais huyo baada ya kumaliza hotuba yake alitembelea baadhi ya nyumba zilizokuwa zikutumiwa na wapigania uhuru wa ANC, karakana ya useremala na makaburi walimozikwa wapigania uhuru hao, likiwemo kaburi la ndugu yake aliyetambuliwa kwa jina la Absalom Maphosa.Kabla ya kuanza hotuba yake, Rais Ramaphosa alitumia fursa hiyo kutoa pole kwa Watanzania hasa wa Mkoa wa Morogoro kutokana ajali ya hivi karibuni ambayo imepoteza maisha ya watu 94.Kuhusu lugha ya Kiswahili, alisema wakati wa ziara ya Rais Magufuli alipofika nchini mwake Mei mwaka huu na kumpatia vitabu vya kujifunza lugha ya Kiswahili, hadi Agosti mwaka huu amejifunza lugha hiyo.Hata hivyo, alisema katika kuendelea kujifunza zaidi, Siku ya Jumatatu nimeitenga kuzungumza lugha ya Kiswahili. Rais Ramaphosa alisema ni mara yake ya kwanza kufika Morogoro, licha ya ndugu zake walikuwepo eneo la Mazimbu kipindi hicho na wengine kufanya kazi hapo.Wananchi wa Afrika Kusini wanaijua Tanzania na hasa Morogoro eneo la Mazimbu kutokana na baadhi yao kuishi hapo na kuwa ni eneo la kupanga mapambano ya Chama cha ANC dhidi ya utawala wa makaburu wakati ule, alisema.Alisema Tanzania ilikuwa ni nyumbani kwa wapigania uhuru wa nchi mbalimbali za kusini mwa Afrika na pia ilijenga daraja katika nchi hizo kuja nchini.Alisema kwa niaba ya Serikali ya Afrika Kusini na wananchi wake wanamshukuru Rais Magufuli kwa kuendeleza ushirikiano uliasisiwa na Mwalimu Julius Nyerere pamoja na Rais wa Kwanza wa Afrika Kusini huru, Nelson Mandela.Makamu Mkuu wa Chuo Kikuu cha Sokoine cha Kilimo SUA, Profesa Raphael Chibunda akitoa historia fupi, alisema eneo hilo lilijulikana kama makazi ya wakimbizi, wapigania uhuru wa ANC wa Afrika Kusini.  <topic>: kitaifa 